OpenLLM-France/wikimedia huggingface dataset:
# Voluntaris de les Nacions Unides

El Programa de Voluntaris de les Nacions Unides (VNU) va ser creat per a desenvolupar tasques de cooperació per al desenvolupament, principalment tècniques, econòmiques o socials, a petició dels estats membres. Iniciat en 1970 a sol·licitud de l'Assemblea General de les Nacions Unides, té característiques úniques dins del sistema de Nacions Unides, sent un organisme internacional de voluntariat. Administrat pel Programa de les Nacions Unides per al Desenvolupament (PNUD) les seues tasques es realitzen a través de les oficines locals del PNUD, qui també és el principal contribuent al seu finançament. En l'actualitat compta com voluntaris de 160 països que treballen en països en desenvolupament com especialistes i promotors comunitaris.
El servei Voluntariat en Línia de VNU és una de les eines amb les que el programa de Voluntaris de les Nacions Unides (VNU) mobilitza els voluntaris per al desenvolupament. Posa als voluntaris en contacte amb organitzacions que treballen en favor del desenvolupament humà sostenible:
Els voluntaris contribueixen amb les seves habilitats a través d'Internet per ajudar a les organitzacions a abordar els reptes del desenvolupament.
Les organitzacions col·laboren amb els voluntaris en línia per enfortir l'impacte del seu treball per del desenvolupament.
Amb el servei Voluntariat en Línia el programa VNU ofereix:
* Una plataforma global perquè les organitzacions que treballen per al desenvolupament publicitin oportunitats de voluntariat en línia;
* Un motor de recerca d'oportunitats fàcil d'usar;
* Eines sòlides i senzilles per gestionar a les oportunitats i als voluntaris;
* Control de qualitat de la col·laboració en línia entre els voluntaris i les organitzacions;
* Accés a experiències, bones pràctiques i lliçons apreses d'organitzacions i voluntaris de tot el món;
* Experiència en mobilització i gestió de voluntaris i en col·laboració en línia;
* La possibilitat que els voluntaris i les organitzacions ampliïn les seves xarxes de contactes;
* L'avantatge de l'abast universal i la neutralitat de les Nacions Unides.
El 72 per cent de les organitzacions per al desenvolupament que utilitzen el servei són organitzacions de la societat civil, el 25 per cent són agències de les Nacions Unides i el 3 per cent institucions governamentals.
En 2013 les 17.370 tasques de voluntariat en línia proposades per les organitzacions per al desenvolupament mitjançant el servei Voluntariat en Línia atreure sol·licituds de nombrosos candidats qualificats.
Aproximadament un 58 per cent dels 11.328 voluntaris en línia eren dones i un 60 per cent procedien de països en desenvolupament. De mitjana tenien 30 anys .
En 2013 més del 94% de les organitzacions i dels voluntaris en línia van declarar que la col·laboració havia estat " bona" o " excellent".

## Enllaços externs

* Pàgina web oficial Arxivat 2005-12-14 a Wayback Machine.
* Servei Voluntariat en Línia

## Referències

* ↑ «Servicio Voluntariado en Línea de VNU» (en español). Voluntarios de las Naciones Unidas. Arxivat de l'original el 2016-03-23. [Consulta: 12 juny 2015].
# Volta a Llombardia 1953

La Volta a Llombardia 1953 fou la 47a edició de la Volta a Llombardia. Aquesta cursa ciclista organitzada per La Gazzetta dello Sport es va disputar el 25 d'octubre de 1953 amb sortida i arribada a Milà després d'un recorregut de 222 km.
L'italià Bruno Landi (Fiorelli) s'emporta la prova per davant del seu compatriota Pino Cerami (Peugeot-Dunlop) i del francès Pierre Molinéris (Fiorelli).

## Classificació general

| | Ciclista | Equip | Temps |
| 1 | Bruno Landi (ITA) | Fiorelli | 6h 01' 50" |
| 2 | Pino Cerami (ITA) | Peugeot-Dunlop | m. t. |
| 3 | Pierre Molinéris (FRA) | Fiorelli | m. t. |
| 4 | Stan Ockers (BEL) | Peugeot-Dunlop | m. t. |
| 5 | Angelo Conterno (ITA) | Frejus | m. t. |
| 6 | Jan de Valck (BEL) | Garin-Wolber | m. t. |
| 7 | Fiorenzo Magni (ITA) | Ganna-Ursus | m. t. |
| 8 | Donato Zampini (ITA) | Benotto-Levrieri | m. t. |
| 9 | Bruno Monti (ITA) | Arbos | m. t. |
| 10 | Mino de Rossi (ITA) | Bianchi-Pirelli | m. t. |

## Referències

* ↑ Resultats a Les-Sports.info
* ↑ El Sitio de Ciclismo

## Enllaços externs

* Web oficial de la cursa (italià)
# West Elmira

West Elmira és una concentració de població designada pel cens dels Estats Units a l'estat de Nova York. Segons el cens del 2000 tenia 5.136 habitants.

## Demografia

Segons el cens del 2000, West Elmira tenia 5.136 habitants, 2.161 habitatges, i 1.504 famílies. La densitat de població era de 658,8 habitants per km².
Dels 2.161 habitatges en un 29,2% hi vivien nens de menys de 18 anys, en un 59,5% hi vivien parelles casades, en un 7,7% dones solteres, i en un 30,4% no eren unitats familiars. En el 27,3% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,2% tenia menys de 18 anys, un 5% entre 18 i 24, un 23,4% entre 25 i 44, un 27,9% de 45 a 60 i un 20,7% 65 anys o més.
L'edat mediana era de 44 anys. Per cada 100 dones de 18 o més anys hi havia 82,8 homes.
La renda mediana per habitatge era de 53.577 $ i la renda mediana per família de 66.705 $. Els homes tenien una renda mediana de 40.746 $ mentre que les dones 33.929 $. La renda per capita de la població era de 28.376 $. Entorn del 3,6% de les famílies i el 5,7% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Elmira». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- West Elmira». American Fact Finder. Oficina del Cens dels Estats Units, 12-01-2010.
# West Elizabeth

West Elizabeth és una població dels Estats Units a l'estat de Pennsilvània. Segons el cens del 2000 tenia 565 habitants.

## Demografia

Segons el cens del 2000, West Elizabeth tenia 565 habitants, 247 habitatges, i 153 famílies. La densitat de població era de 1.090,7 habitants/km².
Dels 247 habitatges en un 28,3% hi vivien nens de menys de 18 anys, en un 38,1% hi vivien parelles casades, en un 17,4% dones solteres, i en un 37,7% no eren unitats familiars. En el 34% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,92.
Per edats la població es repartia de la següent manera: un 22,5% tenia menys de 18 anys, un 7,6% entre 18 i 24, un 31,2% entre 25 i 44, un 21,9% de 45 a 60 i un 16,8% 65 anys o més.
L'edat mediana era de 37 anys. Per cada 100 dones de 18 o més anys hi havia 84,8 homes.
La renda mediana per habitatge era de 26.339 $ i la renda mediana per família de 32.500 $. Els homes tenien una renda mediana de 36.667 $ mentre que les dones 19.712 $. La renda per capita de la població era de 14.687 $. Entorn del 9,4% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Elizabeth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- West Elizabeth». American Fact Finder. Oficina del Cens dels Estats Units, 12-01-2010.
# Xavier Pericay i Hosta

Xavier Pericay i Hosta (català: Xavier Pericay Hosta) (Barcelona, 1956) és un filòleg, periodista i polític català.

## Biografia

Xavier Pericay és fill de Pere Pericay i de Concepció Hosta, ambdós originaris del nord-est de Catalunya. El seu avi matern Alfons Hosta Bellpuig que va ésser metge municipal de Girona i president a la província d'Acció Popular Catalana (integrada, amb la CEDA, al Front Català d'Ordre), fou assassinat durant la Guerra Civil espanyola per les seves idees polítiques el novembre del 1936, per un comitè d'anarquistes d'Orriols.
Després d'iniciar-se al món de la poesia, es va llicenciar en Filologia catalana per la Universitat de Barcelona.
De 1987 a 1990 fou editor-corrector del Diari de Barcelona. Després d'aquesta experiència fou professor de periodisme a la Universitat Autònoma de Barcelona i després a la Universitat Ramon Llull. Des del 2000 escriu regularment al diari ABC de Madrid.
El 2005 signà el manifest de la plataforma Ciutadans de Catalunya, l'embrió del partit Ciutadans - Partit de la Ciutadania. També ha col·laborat amb la fundació FAES, propera al Partit Popular espanyol. Fou elegit diputat per Mallorca a les eleccions al Parlament de les Illes Balears de 2015 com a cap de llista de C's.
El juliol de 2019 va dimitir de tots els seus càrrecs a Ciutadans, al·legant motius personals.

## Obra

Ha escrit dos llibres amb Ferran Toutain: Verinosa llengua i El malentès del noucentisme. Ha traduït al català Stendhal, Gide i Balzac, i Josep Pla al castellà.
Pericay és un dels màxims especialistes en la vida i l'obra de l'escriptor Josep Pla. A més de traduir diversos llibres seus, ha editat les cròniques de Pla agrupades en el volum La Segunda República española.

## Bibliografia
### En català

* La terminal del goig (1976, ISBN 978-84-400-9910-5)
* L'altra cara de la llengua (1987, ISBN 978-84-7596-130-9)
* Verinosa llengua (1988, ISBN 978-84-7596-076-0)
* El malentés del noucentisme (1996, ISBN 978-84-8256-352-7)
* Filologia catalana: memòries d'un dissident (ISBN 978-84-664-0826-4)

### En castellà

* Progresa adecuadamente: educación y lengua en la Cataluña del siglo XXI (2007, ISBN 978-84-935518-0-3)

## Referències

* 1 2 3 4 «Xavier Pericay i Hosta». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 «Xavier Pericay» (en castellà). Athenaica Ediciones. [Consulta: 23 març 2024].
* ↑ Los 59 diputados que formarán el Parlament
* ↑ Fitxa del Parlament Balear
* ↑ «Dimite Xavier Pericay, uno de los fundadores de Ciudadanos». el Periódico de Catalunya, 06-07-2019 [Consulta: 5 setembre 2019].
* ↑ «El líder de Ciudadanos en Baleares Xavier Pericay abandona todos sus cargos y agrava la crisis del partido» (en castellà), 05-07-2019. [Consulta: 6 juliol 2019].
* ↑ «Xavier Pericay, fundador de Cs, también dimite de la Ejecutiva: "Me falta la ilusión"» (en castellà), 06-07-2019. [Consulta: 6 juliol 2019].
# Wrightstown (Wisconsin)

Wrightstown és una població dels Estats Units a l'estat de Wisconsin. Segons el cens del 2000 tenia 1.934 habitants.

## Demografia

Segons el cens del 2000, Wrightstown tenia 1.934 habitants, 701 habitatges, i 525 famílies. La densitat de població era de 302,3 habitants per km².
Dels 701 habitatges en un 41,7% hi vivien nens de menys de 18 anys, en un 62,2% hi vivien parelles casades, en un 9,3% dones solteres, i en un 25% no eren unitats familiars. En el 20,3% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,76 i el nombre mitjà de persones que vivien en cada família era de 3,21.
Per edats la població es repartia de la següent manera: un 31,5% tenia menys de 18 anys, un 7,6% entre 18 i 24, un 36,1% entre 25 i 44, un 17,7% de 45 a 60 i un 7% 65 anys o més.
L'edat mediana era de 31 anys. Per cada 100 dones de 18 o més anys hi havia 104 homes.
La renda mediana per habitatge era de 52.885 $ i la renda mediana per família de 57.788 $. Els homes tenien una renda mediana de 39.632 $ mentre que les dones 26.705 $. La renda per capita de la població era de 20.767 $. Aproximadament el 3,5% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wrightstown» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Wrightstown». American Fact Finder. Oficina del Cens dels Estats Units, 12-01-2010.
# Xochicalco

Xochicalco és un jaciment arqueològic que situat al Municipi de Miacatlán a l'estat de Morelos a Mèxic, a 38 km al sud-oest de la ciutat de Cuernavaca. Va ser declarat Patrimoni de la Humanitat de la UNESCO des del 1999.
L'apogeu de Xochicalco tingué lloc en el període anomenat Epiclàssic (650-900). Durant aquest lapse es va construir la majoria de l'arquitectura monumental visible avui en dia;el seu desenvolupament i sorgiment s'ha d'entendre a partir de la seva relació amb Teotihuacan, l'assentament dominant a Mesoamèrica al llarg del període clàssic.

## Referències

* ↑ Centre, UNESCO World Heritage. «Archaeological Monuments Zone of Xochicalco» (en anglès). [Consulta: 11 març 2021].
# Yvon Petra

Yvon Petra (Cho-lon, 8 de març de 1916 - Saint-Germain-en-Laye, 12 de setembre de 1984) va ser un tennista professional francès durant les dècades de 1930 i 1940.
En el seu palmarès destaquen quatre títols de Grand Slam: un individual, dos en dobles masculins i un en dobles mixts, d'un total de sis finals disputades. És el darrer tennista francès que va guanyar el torneig de Wimbledon individualment, l'any 1946, i també destacar per ser el darrer tennista en vestir pantalons llargs en la final de Wimbledon.
Durant la Segona Guerra Mundial va ser presoner de guerra, i després del seu alliberament va emigrar als Estats Units per treballar com a tennista professional a Chicago i Connecticut.
Va ser inclòs en l'International Tennis Hall of Fame l'any 2016.

## Torneigs de Grand Slam
### Individual: 1 (0−1)

| Resultat | Núm. | Any | Campionat | Oponent | Marcador |
| Guanyador | 1. | 1946 | Wimbledon Championships | Geoff Brown | 6−2, 6−4, 7−9, 5−7, 6−4 |

### Dobles masculins: 2 (2−0)

| Resultat | Núm. | Any | Campionat | Parella | Oponents | Marcador |
| Guanyador | 1. | 1938 | Internationaux de France | Bernard Destremau | Don Budge Gene Mako | 3−6, 6−3, 9−7, 6−1 |
| Guanyador | 2. | 1946 | Internationaux de France (2) | Marcel Bernard | Enrique Morea Pancho Segura | 7−5, 6−3, 0−6, 1−6, 10−8 |

### Dobles mixts: 3 (1−2)

| Resultat | Núm. | Any | Campionat | Parella | Oponents | Marcador |
| Guanyadora | 1. | 1937 | Internationaux de France | Simonne Mathieu | Marie-Luise Horn Roland Journu | 7−5, 7−5 |
| Finalista | 1. | 1937 | Wimbledon Championships | Simonne Mathieu | Alice Marble Don Budge | 1−6, 4−6 |
| Finalista | 2. | 1937 | US Championships | Sylvie Jung Henrotin | Sarah Palfrey Don Budge | 2−6, 10−8, 0−6 |

## Referències

* ↑ Newman, Paul. «Remembering Yvon Petra: Hall of Famer, WWII veteran and Wimbledon champion» (en anglès). Wimbledon.com, 15-07-2016. [Consulta: 28 novembre 2023].
* ↑ Bubil, Harold. «Petra: POW Camp to Wimbledon Champ» (en anglès). Sarasota Journal, 26-12-1974. [Consulta: 28 novembre 2023].
* ↑ Newman, Paul. «Class of 2016 announced» (en anglès). TennisFame.com, 07-03-2016. [Consulta: 28 novembre 2023].

## Enllaços externs

* Yvon Petra a l'ATP (anglès)
* Yvon Petra a la Federació Internacional de Tennis (anglès)
* Yvon Petra a la Copa Davis (anglès)
# Yvonand

Yvonand és un municipi de Suïssa del cantó de Vaud, està situat al districte del Jura-Nord vaudois.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Yvon Ledanois

Yvon Ledanois (Montreuil-sous-Bois, Sena Saint-Denis, 5 de juliol de 1969) és un exciclista francès, professional entre el 1990 i el 2001. En el seu palmarès destaca la 10a posició final en la Volta a Espanya de 1997, edició en què guanyà també una etapa. Des del 2008 passa a exercir tasques de direcció esportiva en diferents equips ciclistes: Caisse d'Épargne, Movistar Team i BMC Racing Team.
El seu fill Kévin també s'ha dedicat al ciclisme.

## Palmarès

* 1988
** 1r al Gran Premi de l'Équipe
* 1989
** Campió de França dels militars
* 1990
** 1r a la Châteauroux-Limoges
* 1997
** Vencedor d'una etapa a la Volta a Espanya
** Vencedor d'una etapa al Tour de l'Ain

### Resultats al Tour de França

* 1992. 42è de la classificació general
* 1993. Abandona (12a etapa)
* 1995. 30è de la classificació general

### Resultats a la Volta a Espanya

* 1997. 10è de la classificació general. Vencedor d'una etapa

### Resultats al Giro d'Itàlia

* 1992. Abandona (16a etapa)
* 2000. Abandona (5a etapa)

## Referències

* ↑ «Yvon Ledanois». procyclingstats.com. [Consulta: 27 febrer 2015].

## Enllaços externs

* Fitxa a sitiodeciclismo.net
# Wang Yi (pintor)

    Avís: Wang Yi (Dinastia Han) va ser l'esposa de Zhao Ang. Històricament, és l'única dona de la que s'ha registrat efectivament d'haver combatut en batalla durant el període dels Tres Regnes. Wang Yi també és un polític xinès nascut el 1953.
Wang Yi (xinès simplificat: 王绎; xinès tradicional: 王繹; pinyin: Wáng Yì), també conegut com a Sishan fou un pintor que va viure sota la dinastia Yuan. Va néixer vers l'any 1333 a Muzhou, actual Jiande, província de Zhejiang; la data de la seva mort es desconeix. Residí a Hangzhou. Va ser, a més, l'autor d'un tracta dedicat al retrat. Wang Yi va ser pintor de figures humanes amb un estil propi. També va pintar paisatges.

## Bibliografia

* Dictionnaire des peintres, sculpteurs, dessinateurs et graveurs (Dictionnaire Bénézit) d'Emmanuel Bénézit. ISBN 2700030249
* Historia mundial del arte de Hugh Honour i John Fleming. Ediciones Akal. Pàg, 701

## Referències

* ↑ Font: H, Honour i J, Fleming. Pàg. 701

## Enllaços externs

* http://www.china-on-site.com/pages/painter/1023.php Arxivat 2016-03-03 a Wayback Machine.
# Xivita de Christmas

La xivita de Kiritimati (Prosobonia cancellata) és un ocell limícola de la família dels escolopàcids (Scolopacidae) que es va extingir en algun moment de la primera meitat del segle xix. Era endèmica de l'illa Kiritimati a Kiribati.
# Yin Yufeng

Yin Yufeng –en xinès, 殷 玉峰– (29 de maig de 1979) és una esportista xinesa que va competir en judo, guanyadora d'una medalla de plata al Campionat Mundial de Judo de 1999, i dues medalles d'or al Campionat Asiàtic de Judo els anys 1999 i 2000.

## Palmarès internacional

Campionat del món :
| Any | Lloc | Medalla | Categoria |
| 1999 | Birmingham ( Regne Unit) | 2 | –78 kg |
| Campionat Asiàtic ||||
| Any | Lloc | Medalla | Categoria |
| 1999 | Wenzhou ( R.P. de la Xina) | 1 | –78 kg |
| 2000 | Osaka ( Japó) | 1 | –78 kg |

## Referències

* ↑ «Yin Yufeng» en Judoinside.com (anglès)
# Ying Li

Ying Li (8 d'abril de 1981) és una esportista xinesa que va competir en judo.
Va guanyar una medalla d'or al Campionat Mundial de Judo de 2005, i una medalla de bronze al Campionat Asiàtic de Judo de 2003. Als Jocs Asiàtics va aconseguir dues medalles de bronze els anys 1998 i 2006.

## Palmarès internacional

Campionat del món :
| Any | Lloc | Medalla | Categoria |
| 2005 | el Caire ( Egipte) | 1 | –52 kg |
| Jocs Asiàtics ||||
| Any | Lloc | Medalla | Categoria |
| 1998 | Bangkok ( Tailàndia) | 3 | –52 kg |
| 2006 | Doha ( Qatar) | 3 | –52 kg |
| Campionat Asiàtic ||||
| Any | Lloc | Medalla | Categoria |
| 2003 | Jeju ( Corea del Sud) | 3 | –52 kg |

## Referències

* 1 2 «Ying Li» en Judoinside.com (anglès)
# Zegama

Zegama és un municipi de Guipúscoa, de la comarca de Goierri. Se situa a la part sud de Guipúscoa molt prop de la confluència amb Àlaba i Navarra i a escassos 12 km de la unitat urbana que conformen els municipis de Beasain, Ordizia i Lazkao.
L'altitud del municipi és de 296 m sobre el nivell del mar, però dintre del seu territori municipal es troba la màxima alçada de les Muntanyes basques, l'Aitxuri, de 1.548 m. i veí de l'emblemàtic Aizkorri. Històricament el pas entre la llanada alabesa, és a dir el camí entre l'altiplà castellà i la costa cantàbrica, ha passat per aquí. Els romans van construir per aquesta ruta la calçada que unia Briviesca amb Pamplona que posteriorment seria defensat pel castell de Gazteluberri sobre les penyes d'Osaolaazpi. La ruta original es pensa que podria ser la qual creua el port d'Otsaurte que després, ja quan Guipúscoa formava part de Castella, es va obrir la qual creua el túnel natural que forma el pas de San Adrián. Per ell passava el camí ral que arribava de Vitòria i seguia per Segura. Aquesta és la ruta que segueix el camí de Santiago en el seu branc guipuzcuano. Una sèrie d'instal·lacions, moltes d'elles ermites, donaven seguretat i atenien als viatgers que realitzaven aquest recorregut. Cegama limita amb els següents municipis, al nord amb Segura i Zerain; al sud Asparrena i Zalduondo; a l'est amb Segura i Idiazabal a l'oest amb Legazpi.

## Eleccions municipals 2007

En les passades eleccions municipals quatre van ser els partits polítics que es van presentar en aquest municipi (Independents per Zegama, EAE-ANV, PSE-EE i PP). Aquests van ser els resultats:
* Independents per Zegama : 474 vots (5 escons)
* Eusko Abertzale Ekintza : 348 vots (4 escons)
* Partit Popular : 5 vots (0 escons)
* Partit Socialista d'Euskadi - Euskadiko Ezkerra : 4 vots (0 escons)
Això va portar com vencedor a l'actual alcalde de la localitat, per part dels Independents de Zegama. L'esquerra abertzale va assolir ser la segona força més votada, i tant PSE-EE com PP van assolir uns resultats paupèrrims, quedant-se amb 4 i 5 vots respectivament, molt lluny del mínim per a assolir un escó en l'ajuntament.

## Persones il·lustres

* Klaudio Otaegi (1836-1890), poeta.
* Juan Tellería (1895-1949), compositor, autor de l'himne falangista Cara al sol.
* Anjel Goenaga (1915-1974), escriptor.
* Pio Berasategi (1935-), escriptor.
* Joxe Azurmendi (1941-), filòsof.
* Aitor Pérez Arrieta (1977-), ciclista.

## Enllaços externs

* Ajuntament de Zegama/Zegamako Udala
* Zegama al web de la diputació Arxivat 2007-03-27 a Wayback Machine.
* Zegama a Google Maps
# Zosterop frontverd

El zosterop frontverd (Zosterops minor) és un ocell de la família dels zosteròpids (Zosteropidae).

## Hàbitat i distribució

Habita els boscos de Nova Guinea, Yapen i l'Arxipèlag d'Entrecasteaux.

## Referències

* ↑ «Zosterop frontverd». Cercaterm. TERMCAT, Centre de Terminologia. Rev. 20/12/2021(català)
# Zosterop gris de l'illa de Maurici

El zosterop gris de l'illa de Maurici (Zosterops mauritianus) és un ocell de la família dels zosteròpids (Zosteropidae).

## Hàbitat i distribució

Habita zones de vegetació clara, boscos i terres de conreu de les terres baixes i muntanyes de l'illa de Maurici, a les Mascarenyes occidentals.

## Referències

* ↑ «Zosterop gris de l'illa de Maurici». Cercaterm. TERMCAT, Centre de Terminologia. Rev. 20/12/2021(català)
# Zosterop gris de la Reunió

El zosterop gris de la Reunió (Zosterops borbonicus) és un ocell de la família dels zosteròpids (Zosteropidae).

## Hàbitat i distribució

Habita zones de vegetació clara, boscos i terres de conreu de les terres baixes i muntanyes de l'illa de la Reunió, a les Mascarenyes occidentals.

## Referències

* ↑ «Zosterop gris de la Reunió». Cercaterm. TERMCAT, Centre de Terminologia. Rev. 20/12/2021(català)